Žemės Kraštas

Žemės Kraštas arba Lands Endas (, korn. Penn an Wlas) – kyšulys Didžiosios Britanijos salos pietvakariuose; toliausiai į vakarus nutolusi Anglijos vieta (neskaitant smulkių salų). Yra Anglijoje, Kornvalyje, 13 km į pietvakarius nuo Penzanso. Kyšulys užsibaigia stačiais granitiniais klifais, skalaujamais Atlanto vandenyno bangų. Ties kyšuliu susidarę daug smulkių uolų, vadinamų Longšipais. Vienoje iš jų stovi Longšipo švyturys. Tolyn už Žemės Krašto iškilę Silio salos.

Vystomas turizmas. Kyšulį pasiekia magistralė iš Londono, yra nedidelis oro uostas. Žemės Krašte įsikūręs Seneno kaimas. Vietovės apie šį kyšulį buvo paskutinė vieta, kur XVIII a. vartota kornų kalba.

Kategorija:Europos kyšuliai
Kategorija:Anglijos geografija